48 



i den orlhodoxe Kirkes Skjød, efter at han indtil henimod sit 40de 

 Aar liavde fulgt Mohtazaliternes Lære under Vejledning af den 

 berømte Djobbåi; hans Omvendelse synes snarere fremkaldt 

 ved en længere indre Prøvelse end som Følge af en dialektisk 

 Strid, hvori han efter enkelte Forfattere^) siges at have over- 

 vundet sin Modstander i et casuistisk Spørgsmaal. Han op- 

 traadte nu som Forfatter til en Mængde theologiske Skrifter til 

 Forsvar for den traditionel-orthodoxe Opfattelse, ligesom en 

 Masse Sendebreve til forskjellige Islams Menigheder skyldes 

 hans Virksomhed. Efter Ibn-Hazm, en af de berømteste spansk- 

 arabiske Forfattere fra det 6te Aarhundrede^), beløb Antallet af 

 hans forskjellige slørre Værker sig til 55, men Abu-1-Hasans 

 Discipel Ibn-Fourek (7 406) angiver over det dobbelte Antal 

 med disse Ord: «Abu-l-Hasan el-Ashari forlod Mohtazaliternes 

 Lære for at følge Sunna og den store Menighed; støttende sig 

 til Dialektikens Fornuftslutninger forfattede han en Mængde Skrifter 

 af orthodox Indhold; han var født i Basra og nedstammede fra 

 el-Ashari, Prophetens Ledsager, den Samme, der havde erobret 

 en Del af Persien, Kuz-el-Ahwåz og Ispahan. Dennes Efterkom- 

 mere levede endnu i Basra og vare beklædte med høje Embeder 

 indtil Abu-i-Hasans Tid; da denne ved Herrens Naade havde 

 opgivet Mohtazaliternes Lære for at følge Sunna og den store 

 Menigheds Tro, erhvervede han sig en stor Anseelse, og hans 

 Bøger vandt Udbredelse mellem 300 — 324 H.». Som Prøve 

 paa den Tids theologiske Polemik meddele vi efter Ibn-Asåkir 

 Begyndelsen af hans Fortale til en Korancommentar, hvoraf vi 

 se, at han ikke lader det mangle paa de bitreste Udfald mod 

 sine theologiske Modstandere, selv mod sin gamle Lærer Djobbåi: 

 "Tilhængere af Kætteri og Vildfarelse have udviklet Koranen paa 

 deres ejendommelige Maade og forklaret den efter deres egen 

 Lyst uden Beaandelse af Guds Naade og uden at kalde ham 



") sign. Ab. annal. Islam. t. II p. 419 og Steiner die Mohtazaliten p. 86. 

 '} S. Dozy l'hist. des musulmans d'Espagne t. III p. 343. 



